《奉怀国公大公兼寄杨镇抚》
明代·唐之淳

一从驰驿向西秦，几欲封书托使臣。渭水白云生马足，函关紫气接车尘。

众中持节传宣久，到处题诗访古频。藩府官寮多属望，料知杨震独情亲。

作者简介：（1350—1401）明浙江山阴人，名愚士，以字行。唐肃子。建文二年，以方孝孺荐，为翰林侍读，与孝孺俱领修书事。旋卒。有《唐愚士诗》。